கொடை

கொடை ஸ்ரீமங்கை இந்தவருசம் வயல் நிறஞ்ச விளைச்சல். ! ஆத்தா கண்ணு திறந்துட்டா. ! கொடையன்னிக்கு எல்லாருக்கும் அரிசிச்சோறு போடுவம் ! தெற்குக்கரை திமிலோகப்பட்டது. ! பச்சை செல்லோஃபேன் பேப்பர் சுற்றி ! குழல்விளக்குகளின் ஊர்வலம் போக, ! அடிக்கவரும் ஆரஞ்சுநிறத்தில் பேண்ட் ! போட்ட விடலைப்பசங்களும், ! ரோசாப்பூ நிறத்து ரிப்பன் காட்டும் ! சிறுபெண்களுமாய் தெற்குக்கரை ! விழாக்கோலம் பூண்டது. ! அம்மன் தேரு குளக்கரை மண்டபம் சுற்றி ! வந்ததும், தலையாரிக்குப் பரிவட்டம்,அதுக்கப்புறம் ! ஆடு வெட்டு, கறிச்சோறு... ! நாவில் நீருறியது பலருக்கு. ! ஏலே,வடக்கத்தியான் பலியாட்டை ! வெட்டிடாண்டா ! பொறியாய்ப்பரவிய வதந்தி ! பெருந்தீயாய் மாறுமுன்னே ! தேருக்குப்பின்னால் மறைத்திருந்த ! வெட்டரிவாள்களும், சைக்கிள் செயின்களும் ! உருவப்பட்டன. ! வடக்கும் தெற்கும் மாறிமாறி ! கரையில் அடித்துக்கொண்டதில் ! கிழக்கும் மேற்குமாய் கம்மாயில் ! குருதிவெள்ளம். ! கலெக்டர் வந்தார். ! துப்பாக்கிச்சூடு..ஊரடங்கு உத்தரவு.. ! பத்துபேர் மரணம். பதினைந்து படுகாயம்- ! தினத்தினவின் முதல்பக்கம்... ! பலத்தகாவலுடன் இழுத்து வர ! தேர் நிலைக்கு வந்தது. ! ஊர் நிலைக்கு வர ஒருவாரம் பிடித்தது. ! காயங்கள் ஆறி,தலையாரிகள் கலெக்டர்முன்பு ! கை குலுக்கினார்கள். ! போட்டோகூடப் பிடித்தார்கள். ! குளக்கரை மண்டபத்தில் ! உய்யாங்கிழவன் ஆயாசமாகக் கால்நீட்டினான் ! இந்தவருசமும் கொடையன்னிக்கு பட்டினிதான் ! ! குளக்கரையில்